钦定古今图书集成/明伦汇编/交谊典/第014卷 > 《淮阴书怀寄王宗城》前人
## 钦定古今图书集成/明伦汇编/交谊典/第014卷 > 《淮阴书怀寄王宗城》前人

沙墩至梁苑二十五，长亭大舶夹双。中流鹅鹳鸣。
云天扫空碧，川岳涵馀清。飞凫从西来，适与佳兴并。
眷言王乔舄，婉娈故人情。复此亲懿会，而增交道荣。
沿洄且不定，飘忽怅徂征。暝投淮阴宿，欣得漂母迎。
斗酒烹黄鸡，一餐感素诚。予为楚壮士，不是鲁诸生。
有德必报之，千金耻为轻。缅书羇孤意，远寄棹歌声。